google/wiki40b huggingface dataset:
वाहाका

वाहाका (स्पैनिश: Oaxaca) मेक्सिको का एक राज्य है जो मेक्सिको के दक्षिणी भाग में स्थित है। इसकी राजधानी है वाहाका डे जुएरेज़।

परिचय

ओआजाका मेक्सिको देश का एक राज्य है, जो उत्तर में पुएब्ला तथा वेराक्रूज़ राज्य से, पूर्व में च्यापास राज्य से, दक्षिण में प्रशांत महासागर से तथा पश्चिम में गेरेरो राज्य से घिरा हुआ है। यह प्रशांत महासागर के तट के समांतर २७० मील लंबा है तथा इसकी अधिकतम चौड़ाई १७० मील और क्षेत्रफल ३३,९७८ वर्ग मील है। १९७० ई. में जनसंख्या २०,११,९४६ थी। यद्यपि यह कुछ कुछ पहाड़ी तथा ऊँचा नीचा प्रदेश है, फिर भी देश के अति सुंदर एवं सबसे अधिक उपजाऊ क्षेत्रों में से एक है। इसकी मुख्य नदियाँ ऐलवैराडो, रीओ ग्रैंड तथा वर्डि हैं। खनिज पदार्थो में यहाँ सोने चाँदी का उतना महत्व नहीं है जितना ताँबा, लोहा, गंधक, इत्यादि का। प्राय: भूकंप आते रहते हैं तथा सागरीय तट पर भयंकर तूफान, जिन्हें पैरागेलोस कहते हैं, अचानक आते रहते हैं। यहाँ की जलवायु स्फूर्तिदायक तथा मिट्टी उपजाऊ है। गेहूँ, मक्का, जौ, कपास, गन्ना, केला और अनानास की खेती की जाती है। यहाँ का मुख्य एवं एकमात्र बंदरगाह हुआटुलियो है। यहाँ के निवासी 'इंडियंस' कहलाते हैं जिनकी १९ जातियाँ पाई जाती हैं।
ओआजाका नाम का नगर अपने ही नाम के राज्य की राजधानी है तथा वर्डि नदी के बाएँ तट के निकट, मेक्सिको नगर से २१८ मील दूर दक्षिण पूर्व की ओर ४,८०० फुट की ऊँचाई पर स्थित है। नगर पक्का और अच्छा बना हुआ है (२ मील लंबा, १ मील चौड़ा) तथा बाग बगीचों से सुसज्जित है। यहाँ के लोग मेहनमी हैं तथा रेशम, कपास, चीनी और चॉकलेट इत्यादि के धंधों में लगे हुए हैं।
द इंटरप्रिटेशन ऑफ ड्रीम्स

द इंटरप्रिटेशन ऑफ ड्रीम्स सिग्मंड फ्रायड की रचना है। इस पुस्तक में फ्रायड ने अपने मनोवैज्ञानिक अध्ययन के द्वारा सपनों के आने के कारणों का विस्तृत विवेचन किया है । उन्होंने सपने क्यों आते हैं तथा वे अर्थपूर्ण होते हैं या नहीं इत्यादि प्रश्नों का उत्तर देने का प्रयास किया है। इस पुस्तक ने मनोविज्ञान के विकास में महत्वपूर्ण भूमिका निभायी है। इसका हिंदी अनुवाद अचलेश चन्द्र शर्मा द्वारा ' सपनों का मनोविज्ञान ' नाम से किया गया है।
इफ्को चौक

इफ्को चौक हरियाणा के गुड़गाँव शहर का एक चौराहा है। यहां राष्ट्रीय राजमार्ग संख्या ८, यानि दिल्ली-जयपुर राजमार्ग को दिल्ली से आने वाली पुरानी गुड़गाँव रोड़ काटती है।
यह दिल्ली मेट्रो रेल की दक्षिण विस्तार वाली येलो लाइन शाखा का एक प्रस्तावित स्टेशन भी है।
राजेन्द्र कृषि विश्वविद्यालय, पूसा

राजेन्द्र कृषि विश्वविद्यालय, भारत के बिहार राज्य के समस्तीपुर जिले के पूसा बाजार के निकट स्थित है। यह भारत के २६ कृषि विश्वविद्यालयों में से एक है। जुलाई २०१४ में इसे केंद्रीय विश्वविद्यालय बनाने का निर्णय हुआ। मूल रूप में यह संस्थान 'इम्पीरियल कृषि अनुसंधान संस्थान' (Imperial Agriculture Research Institute) था जो ब्रिटिश काल में सन् १९०३ में स्थापित किया गया था। सन् १९३४ में बिहार में एक भयंकर भूकंप आया जिसमें इस संस्थान के मुख्य भवनों को काफी क्षति हुई। इसके परिणामस्वरूप उसी वर्ष इस संस्थान को नयी दिल्ली स्थानान्तरित कर दिया गया जिसे 'पूसा कैम्प्स' कहा गया। आगे चलकर दिल्ली स्थित यह संस्थान का नाम भारतीय कृषि अनुसंधान संस्थान (Indian Agricultural Research Institute) कर दिया गया और पूसा में जो कुछ बचा रहा उसे पदावनत (downgrade) करके 'कृषि अनुसंधान स्टेशन' (agricultural research station) कहा जाने लगा। अन्तत: ३ दिसम्बर सन् १९७० को भारत सरकार ने इसी को नामान्तरित करके 'राजेन्द्र कृषि विश्वविद्यालय' के रूप में बदल दिया।

संगठन

इस विश्वविद्यालय में पांच संकाय (faculties) हैं - कृषि, पशुचिकित्सा, कृषि इंजीनियरी, मूलभूत विज्ञान तथा मानविकी एवं गृह विज्ञान। इसके अलावा कृषि महाविद्यालय, मत्स्य महाविद्यालय तथा दुग्ध प्रौद्योगिकी महाविद्यालय भी हैं। यह विश्वविद्यालय ६ पूर्व-स्नातक पाठ्यक्रम, ३३ परा-स्नातक कार्यक्रम तथा १८ पीएचडी कार्यक्रम संचालित करता है। भारत का यह एकमात्र विश्वविद्यालय है जो कृषि-व्यवसाय (Agribusiness) में एमबीए की डिग्री प्रदान करता है।
कोलोसियम

कोलोसियम या कोलिसियम (लाटिन: Amphitheatrum Flavium, इतालवी Anfiteatro Flavio या Colosseo) इटली देश के रोम नगर के मध्य निर्मित रोमन साम्राज्य का सबसे विशाल एलिप्टिकल एंफ़ीथियेटर है। यह रोमन स्थापत्य और अभियांत्रिकी का सर्वोत्कृष्ट नमूना माना जाता है। इसका निर्माण तत्कालीन शासक वेस्पियन ने ७०वीं - ७२वीं ईस्वी के मध्य प्रारंभ किया और ८०वीं ईस्वी में इसको सम्राट टाइटस ने पूरा किया। ८१ और ९६ वर्षों के बीच इसमें डोमीशियन के राज में इसमें कुछ और परिवर्तन करवाए गए। इस भवन का नाम एम्फ़ीथियेटरम् फ्लेवियम, वेस्पियन और टाइटस के पारिवारिक नाम फ्लेवियस के कारण है। 
अंडाकार कोलोसियम की क्षमता ५०,००० दर्शकों की थी, जो उस समय में साधारण बात नहीं थी। इस स्टेडियम में योद्धाओं के बीच मात्र मनोरंजन के लिए खूनी लड़ाईयाँ हुआ करती थीं। योद्धाओं को जानवरों से भी लड़ना पड़ता था। ग्लेडियेटर बाघों से लड़ते थे। अनुमान है कि इस स्टेडियम के ऐसे प्रदर्शनों में लगभग ५ लाख पशुओं और १० लाख मनुष्य मारे गए। इसके अतिरिक्त पौराणिक कथाओं पर आधारित नाटक भी यहाँ खेले जाते थे। साल में दो बार भव्य आयोजन होते थे और रोमनवासी इस खेल को बहुत पसंद करते थे। पूर्व मध्यकाल में इस इमारत को सार्वजनिक प्रयोग के लिए बंद कर दिया गया। बाद में इसे निवास, कार्यशालाओं, धार्मिक कार्यों, किले और तीर्थ स्थल के रूप में प्रयोग किया जाता रहा। 
आज इक्कीसवी शती में यह भूकंप और पत्थर चोरी के कारण केवल खंडहर के रूप में ही बची है लेकिन इसके खंडहर को पर्यटकों के लिए सजा सँवारकर रखा गया है। यूनेस्को द्वारा इसका चयन विश्व विरासत के रूप में किया गया है। यह आज भी शक्तिशाली रोमन साम्राज्य के वैभव का प्रतीक है, पर्यटकों का सबसे लोकप्रिय गंतव्य है और रोमन चर्च से निकट संबंध रखता है क्यों कि आज भी हर गुड फ्राइडे को पोप यहाँ से एक मशाल जलूस निकालते हैं।
समरक़न्द प्रान्त

समरक़न्द प्रान्त (उज़बेक: Самарқанд вилояти, समरक़न्द विलोयती; अंग्रेज़ी: Samarqand Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में ज़रफ़शान नदी के जलसम्भर क्षेत्र में स्थित है। प्रान्त का कुल क्षेत्रफल १६,४०० वर्ग किमी है और २००५ में इसकी अनुमानित आबादी २३,२२,००० थी। इस सूबे के क़रीब ७५% लोग ग्रामीण इलाक़ों में रहते हैं। समरक़न्द प्रान्त की राजधानी ऐतिहासिक समरक़न्द शहर है।

नाम का उच्चारण

'समरक़न्द' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
२४८६ ईसा पूर्व

२४८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अहमद फ़राज़

जीवनी

उन्होंने पेशावर विश्वविद्यालय में फ़ारसी और उर्दू विषय का अध्ययन किया था। बाद में वे वहीं प्राध्यापक भी हो गए थे। शायरी का शौक उन्हें बचपन से था। वे अंत्याक्षरी की प्रतियोगिताओं में हिस्सा लिया करते थे। लेखन के प्रारंभिक काल में वे इक़बाल की रचनाओं से प्रभावित रहे। फिर धीरे धीरे प्रगतिवादी कविता को पसंद करने लगे। अली सरदार जाफरी और फ़ैज़ अहमद फ़ैज़ के पदचिह्नों पर चलते हुए उन्होंने जियाउल हक के शासन के समय कुछ ऐसी गज़लें लिखकर मुशायरों में पढ़ीं जिनके कारण उन्हें जेल में भी रहना पड़ा। इसी समय वे कई साल पाकिस्तान से दूर यूनाइटेड किंगडम और कनाडा देशों में रहे।
अहमद फ़राज़ ने रेडियो पाकिस्तान में भी नौकरी की और फिर अध्यापन से भी जुड़े। उनकी प्रसिद्धि के साथ-साथ उनके पद में भी वृद्धि होती रही। वे १९७६ में पाकिस्तान एकेडमी ऑफ लेटर्स के डायरेक्टर जनरल और फिर उसी एकेडमी के चेयरमैन भी बने। २००४ में पाकिस्तान सरकार ने उन्हें हिलाल-ए-इम्तियाज़ पुरस्कार से अलंकृत किया। लेकिन २००६ में उन्होंने यह पुरस्कार इसलिए वापस कर दिया कि वे सरकार की नीति से सहमत और संतुष्ट नहीं थे। उन्हें क्रिकेट खेलने का भी शौक था। लेकिन शायरी का शौक उन पर ऐसा छाया कि वे अपने समय के ग़ालिब कहलाए। उनकी शायरी के कई संग्रह प्रकाशित हुए। ग़ज़लों के साथ ही उन्होंने नज़्में भी लिखी। लेकिन लोग उनकी ग़ज़लों के दीवाने हैं।
25 अगस्त 2008 को किडनी फेल होने के कारण उनका निधन हो गया।

साहित्य

उनकी ग़ज़लों और नज़्मों के कई संग्रह प्रकाशित हुए हैं, जिनमें खानाबदोश, ज़िंदगी! ऐ ज़िंदगी और दर्द आशोब (ग़ज़ल संग्रह) और ये मेरी ग़ज़लें ये मेरी नज़्में (ग़ज़ल और नज़्म संग्रह) शामिल हैं।
मकरान

मकरानी लोग

मकरान में बलोच और सिन्धी मूल के कुछ लोग रहते हैं लेकिन उनसे भिन्न अफ़्रीकी जाति के भी बहुत से लोग बसते हैं। इन कृष्ण-त्वचीय अफ़्रीकी मूल के लोगों को 'मकरानी' समुदाय बुलाया जाता है और यह भारत व पाकिस्तान में मिलने वाले सिदी समुदाय का हिस्सा हैं।

इतिहास

मकरान क्षेत्र वैसे तो भारतीय उपमहाद्वीप का क्षेत्र माना जाता है पर प्राचीनकाल में ईरान के हख़ामनी साम्राज्य ने इसपर क़ब्ज़ा करके इसे अपनी एक सात्रापी (प्रान्त) बना लिया। इस सात्रापी का नाम 'माका' था, जिस से आगे चलकर इस इलाक़े का नाम 'मकरान' पड़ा। इस क्षेत्र का नाम इसी नाम के कई रूपों से इतिहास में जाना गया, जैसे कि 'माकेता', इत्यादि। यहाँ से बहुत से आक्रामक और व्यापारी ईरान और भारत के बीच आये-गये। बैबिलोनियाई व्यापारियों ने भारत आने के लिए मकरान का प्रयोग किया। सिकंदर महान ने भी इस मार्ग का इस्तेमाल किया। चीनी तीर्थयात्री ह्वेन त्सांग जब छठी या सातवी शताब्दी में यहाँ से निकला तो उसने अपने वृतांतों में लिखा कि यहाँ हिन्दू और बौद्ध बसे हुए थे, जिनकी लिपि भारत की मुख्यभूमि वाली थी लेकिन जिनकी भाषा थोड़ी अलग थी। आधुनिक काल में भी इस क्षेत्र में हिन्दुओं के तीर्थ मिलते हैं, जिनमें हिंगलाज माता का तीर्थ गहरा महत्व रखता है।

भूगोल

मकरान का तटीय इलाका मैदानी है लेकिन समुद्र से कुछ ही दूरी पर पहाड़ खड़े हुए हैं। मकरान के १,००० किमी लम्बे तट में से ७५० किमी पाकिस्तान में है। यहाँ बारिश कम होने से वातावरण शुष्क और रेगिस्तानी है। इसी कारणवश यहाँ आबादी कम है और अधिकतर लोग कुछ बंदरगाही बस्तियों-शहरों में रहते हैं जिनमें ग्वादर, ग्वातर (ग्वादर से भिन्न), चाबहार, जिवानी, पसनी और ओरमारा शामिल हैं। मकरान क्षेत्र में एक द्वीप पड़ता है जिसका नाम 'अस्तोला' है (इसपर कोई नहीं रहता)।
भाद्रपद कृष्ण चतुर्दशी

भाद्रपद कृष्ण चतुर्दशी भारतीय पंचांग  के अनुसार छठवें माह की उनतीसवी तिथि है, वर्षान्त में अभी १८१ तिथियाँ अवशिष्ट हैं।
भेसिक्यूलार स्टोमाटाइटिस वाइरस

भेसिक्यूलार स्टोमाटाइटिस वाइरस एक विषाणु है।
विश्व हिंदू परिषद

इतिहास

विश्व हिंदू परिषद की स्थापना 1964 में हुई। इसके संस्थापकों में स्वामी चिन्मयानंद, एसएस आप्टे, मास्टर तारा हिंद थे। पहली बार 21 मई 1964 में मुंबई के संदीपनी साधनाशाला में एक सम्मेलन हुआ। सम्मेलन आरएसएस सरसंघचालक माधव सदाशिव गोलवलकर ने बुलाई थी। इस सम्मेलन में हिंदू, सिख, जैन और बौद्ध के कई प्रतिनिधि मौजूद थे। सम्मेलन में गोलवलकर ने कहा कि भारत के सभी मताबलंवियों को एकजुट होने की जरूरत है। उन्होंने कहा कि हिंदू हिंदूस्तानियों के लिए प्रयुक्त होने वाला शब्द है और यह धर्मों से ऊपर है।
बॉम्बे दोस्त

पत्रिका और इस से जुड़ी हस्तियों का विरोध

भारत जैसे सांस्कृतिक देश में आज भी कई लोग समलैंगिकों को अच्छी नजरों से नहीं देखते। इसी का उदाहरण सेलिना जेटली को प्राप्त होने वाले नफ़रत से भरे सन्देश हैं क्योंकि उन्होंने इस पत्रिका के उत्घाटन में भाग लिया था। सेलिना के अनुसार बॉम्बे दोस्त की शुरुआत के पश्चात उन्हें कई लोगों ने अपने विचारों से अवगत कराया। इनमें घटिया भाषा का इस्तेमाल किया गया था। लोग चाहते हैं कि समलैंगिक समुदाय मुखर होकर सामने न आए, इसलिए वे उनका विरोध करते हैं जबकि सेलिना चाहती हैं कि समलैंगिकों को भी सामान्य मनुष्य की तरह मानना चाहिए और उनके साथ वैसा ही बर्ताव किया जाना चाहिए जैसा हम अन्य लोगों के साथ करते हैं।

छपी सच्ची घटनाओं की गूंज

हिन्दी, अंग्रेजी और प्रांतीय भाषाओँ के समाचारपत्रों और पत्रिकाओं ने बॉम्बे दोस्त में छपी सच्ची घटनाओं के आधार पर माना कि पुरुष होकर पुरुष से प्यार के मामले में भारतीय समाज समझ नहीं बना पाया है। हालांकि समाज अब इस मुद्दे पर कुछ खुलने लगा है, लेकिन पूरी तरह कब खुलेगा कहना मुश्किल है।

लोकप्रियता और समाज पर प्रभाव

बॉम्बे दोस्त को भारत में समलैंगिकों की प्रमुख पत्रिका के रूप में माना जा चुका है। इसका प्रमुख कारण यह है कि इस पत्रिका ने समलैंगिकों को व्यापक रूप से एक-दूसरे से जोड़ने का काम किया है। फ़िर इस पत्रिका ने इस समुदाय में कलंक के भाव को दूर करने का काम किया। इसके साथ ही असामान्य स्थिति तथा रोग के दुष्प्रचार को भी इस पत्रिका ने हटाने का काम किया। इससे सबसे लाभान्वित वर्ग समाज का सबसे शोषित हिजड़ों का रहा है, जिन्हें एक नई पहचान मिली।
मैरी वोलस्टोनक्राफ़्ट

प्रारंभिक जीवन

वुलस्टोनक्राफ़्ट स्पिटलफ़ील्ड्स, लंदन में 27 अप्रैल 1759 को हुआ था। वह एडवर्ड जॉन वुलस्टोनक्राफ़्ट और एलिजाबेथ डिक्सन के सात बच्चों में से दूसरे नंबर पर था। [1] वह एक बच्चा था जब उसके परिवार के एक आरामदायक आय पड़ा था, उसके पिता धीरे-धीरे यह सट्टा परियोजनाओं पर गंवा। नतीजतन, परिवार आर्थिक रूप से अस्थिर हो गया और वे अक्सर वुलस्टोनक्राफ़्ट के युवाओं के दौरान स्थानांतरित करने के लिए मजबूर किया गया था। [2] परिवार की वित्तीय स्थिति अंततः वुलस्टोनक्राफ़्ट के पिता उसे वह उसकी परिपक्वता पर विरासत में मिला होता है कि पैसे पर बारी करने के लिए मजबूर है, ताकि सख्त हो गया। इसके अलावा, वह जाहिरा तौर पर नशे में धुत rages में अपनी पत्नी को हराया था, जो एक हिंसक आदमी था। एक किशोरी के रूप में, वुलस्टोनक्राफ़्ट। उसे बचाने के लिए उसकी माँ के बेडरूम का दरवाजा बाहर झूठ बोलने के लिए इस्तेमाल किया [3] वुलस्टोनक्राफ़्ट उसके जीवन भर, उसकी बहनों, Everina और एलिजा के लिए एक समान मातृ भूमिका निभाई। उदाहरण के लिए, 1784 में एक निर्णायक क्षण में, वह अपने पति और शिशु को छोड़ने के लिए, शायद प्रसवोत्तर अवसाद क्या था से पीड़ित था, जो एलिजा, आश्वस्त; वुलस्टोनक्राफ़्ट सामाजिक मानदंडों को चुनौती देने की उसकी इच्छा का प्रदर्शन, एलिजा पलायन करने के लिए व्यवस्था के सभी कर दिया। मानव लागत, हालांकि, गंभीर थे। वह पुनर्विवाह नहीं कर सकता है क्योंकि उसकी बहन गरीबी और कड़ी मेहनत का एक जीवन बर्बाद हो गया था, सामाजिक निंदा का सामना करना पड़ा और [4]
दो दोस्ती वुलस्टोनक्राफ़्ट के प्रारंभिक जीवन के आकार का है। पहले बेवरली में जेन आर्डेन के साथ था। दो बार बार एक साथ किताबें पढ़ने और आर्डेन के पिता, एक स्वयंभू दार्शनिक और वैज्ञानिक द्वारा प्रस्तुत व्याख्यान में भाग लिया। वुलस्टोनक्राफ़्ट आर्डेन घर के बौद्धिक वातावरण में reveled और कभी कभी भावनात्मक रूप से अधिकार होने के मुद्दे पर, बहुत आर्डेन के साथ उसकी दोस्ती महत्वपूर्ण है। वुलस्टोनक्राफ़्ट उसे करने के लिए लिखा है: "मैं दोस्ती की रोमांटिक विचार का गठन किया है ... मैं प्यार और दोस्ती के मेरे विचार में एक छोटे से विलक्षण हूँ, मैं पहले स्थान पर या बिल्कुल भी नहीं होना चाहिए।" [5] आर्डेन के लिए वुलस्टोनक्राफ़्ट के पत्र के कुछ में, वह उसके जीवन भर उसे परेशान होता है कि अस्थिर और अवसादग्रस्तता भावनाओं का पता चलता है। [6]
मैं तेरा हीरो

पटकथा

श्रीनाथ प्रसाद उर्फ़ सीनू (वरुण धवन) एक दिलफेंक लड़का है जिसका पढ़ाई में बिल्कुल मन नहीं लगता। उसे पढ़ाई के लिए बंगलौर भेज दिया जाता है। कॉलेज में उसकी मुलाक़ात सुनयना (इलियाना डी'क्रूज़) से होती है और वो उससे इश्क़ कर बैठता है। सुनयना को अंगद नेगी (अरुणोदय सिंह) भी बहुत पसंद करता है।

विकास

एकता कपूर ने जनवरी २०१३ में ही अपनी बड़े बजट की फ़िल्म बनाने की घोषणा कर दी थी।

कलाकर चयन

बालाजी मोशन पिक्चर्स ने वरुण धवन, इलियाना डी'क्रूज़ और नर्गिस फ़ख़री को फ़िल्म में मुख्य कलाकारों के रूप में चुना।

फ़िल्मांकन

प्रारम्भिक फ़िल्मांकन बंगलौर, बैंकॉक और लंदन शामिल में ५ जुलाई २०१३ को आरम्भ हुआ। इसका अगला फ़िल्मांकन का कार्यक्रम अक्टूबर २०१३ में बैंकॉक में हुआ। फ़िल्म के बहुत से गाने बोस्को=केसर ने बैंकॉक में कोरियोग्राग किये। अभिनेता अनुपम खेर फ़िल्म में सहायक अभिनेता की भूमिका में हैं।
सरदार वल्लभ भाई पटेल स्टेडियम, वलसाड

सरदार पटेल स्टेडियम, गुजरात के वलसाड में स्थित एक क्रिकेट स्टेडियम है, जो की गुजरात क्रिकेट टीम के गृह-मैदानों में से एक है। इसे रन्जी ट्रॉफी जैसे घरेलु प्रतियोगिताओं के आयोजन के लिए अक्सर इस्तेमाल किया जाता है। बलसर ज़िला क्रिकेट एसोसिएशन इसका मालिक है, जो गुजरात क्रिकेट एसोसिएशन के अंतर्गत है। इसे वर्त्तमान स्थिति अनुसार, अंतर्राष्ट्रीय प्रतियोगिताओं के लिए उपयोग नहीं किया जाता है।
गुरुकुल पद्धति

गुरुकुल शिक्षा पद्धति ---
गुरुकुल पूर्णतः आवासीय शिक्षा प्रदान करने का एकांत स्थान होता था।जहाँ 08-10वर्ष की आयु मे बच्चा गुरु के सानिध्य मे रह कर विषम हालातो मे रह कर विद्या अध्ययन करने की परम्परा हमारे यहा था।
बच्चे गुरु के निर्देशो का पूर्णतः पालन करते थे।
गुरुकुल मे बच्चे स्वयं दिनचर्या के सभी कार्य करते थे।
गुरुकुल मे बच्चे अपने उपयोग की सामाग्री का निर्माण स्वयं करते थे।
बच्चो अपने खाने की व्यवस्था स्वयं खेती या भिक्षाटन से करते थे।
गुरु कुल मे श्रुति अर्थात सुन कर याद करते है लिपिबद्ध करने का परंपरा नही थी।
उपयुक्त परंपरा रहा है। वर्तमान मे ऐसे शिक्षा प्रणाली को पूरे विश्व को आवश्यकता है।
विश्वास कुमार तिवारी शिक्षक सरगुजा -9826506691
बालोद जिला

बालोद भारत में कहाँ पर है

बालोद जिला भारत के राज्यो में दक्षिण पूर्व की तरफ की अंदर की तरफ स्थित छत्तीसगढ़ राज्य में है, बालोद जिला छत्तीसगढ़ के आंतरिक दक्षिणी भाग का जिला है बालोद 22 ° 73’25 ” उत्तर अक्षांश और 81 ° 02’40 पूर्वी देशांतर के बीच स्थित है, बालोद की समुद्रतल से ऊंचाई 324 मीटर है, बालोद रायपुर से 99 किलोमीटर दक्षिण पश्चिम की तरफ है और देश की राजधानी दिल्ली से 1255 किलोमीटर दक्षिण पूर्व की तरफ ही है।

बालोद के पडोसी जिले

बालोद के उत्तर में दुर्ग जिला है, उत्तर पूर्व के कुछ भाग में दुर्ग है, इसके बाद दक्षिण पूर्व तक धमतरी जिला है, दक्षिण में कांकेर जिला है, दक्षिण पश्चिम से उत्तर पश्चिम तक राजनांदगाव जिला है।
खारुन नदी
खारुन नदी शिवनाथ नदी की प्रमुख सहायक नदी है। यह शिवनाथ नदी में मिलकर महानदी की संपन्न जलराशि में भी अप्रत्यक्ष रूप से सहयोग करती है। बालोद जिले के संजारी क्षेत्र से निकलने वाली यह नहीं राजधानी रायपुर  की सीमा से बहती हुई सिमगा के सोमनाथ के पास शिवनाथ नदी में मिल जाती है। इसी जगह पर यह बेमेतरा और बलौदाबाजार तहसील को अलग करती है। बलौदाबाजार के उत्तर में अरपा नदी, जो बिलासपुर जिले से निकलती है, शिवनाथ से आ मिलती है। हावड़ा नागपुर रेल लाइन इस खारुन नदी के ऊपर से गुजरती है। खारुन में एक शान्ति है जो देखने वालों को अपनी ओर खींचती हैं।
रणजीतसिंहजी

प्राथमिक जीवन

10 या 11 वर्ष की उम्र में, वह क्रिकेट में रूचि रखते थे। 1883 में पहली बार स्कूल ने क्रिकेट में क्रिकेट खेला। 1884 में टीम के कप्तान को नामांकित किया गया था। वह 1888 तक कप्तान का प्रभारी था। हालांकि स्कूल में कई शताब्दियों थे, वे इंग्लैंड से मानक और अलग नहीं थे लेकिन उन्होंने गेम को गंभीरता से नहीं लिया और टेनिस पर ध्यान केंद्रित किया। जब वे इंग्लैंड गए, उन्होंने कैम्ब्रिज यूनिवर्सिटी में अध्ययन किया।
1888 में सरे क्रिकेट क्लब के एक सदस्य के रूप में, दौरे टीम ने भाग लिया। चार्ल्स टर्नर एक के रूप में गेंदबाज जब वह एक शतक बनाया था और अनगिनत दर्शकों के लिए कदम। उन्होंने बाद में कहा कि वह दस साल में एक बेहतर पारी नहीं खेल रहे।

क्रिकेट करियर

16 जुलाई 1896 को रणजीतसिंगजी की पहली टेस्ट मैच थी। पहली पारी में उन्होंने 62 रन बनाए लेकिन 181 रन की अंतराल में, इंग्लैंड टीम फिर से फॉलो-ऑन पर बल्लेबाजी कर रही है। दूसरे दिन के अंत में, वह 42 रन पर नाबाद रहे थे। अंतिम दिन, उन्होंने दोपहर के भोजन से पहले 113 रन बनाए। उन्होंने टीम का बचाव किया और जोन्स की खराब गेंदबाजी को नजरअंदाज कर दिया और ऑस्ट्रेलियाई टीम के दौरे के खिलाफ अपना पहला शतक बनाया। वह मैच में 154* पर नाबाद रहे। अंतिम दिन इंग्लैंड के अगले उच्चतम रन 19 थे।
उन्होंने अपने पूरे करियर में 15 टेस्ट मैचों में भाग लिया। सभी टेस्ट ऑस्ट्रेलिया के खिलाफ खेले जाते हैं उन्होंने 44.96 के औसत से 989 रन बनाए।

पुरस्कार

1896 में, खेल के उत्कृष्ट प्रदर्शन के कारण, उन्हें विस्डेन क्रिकेटर ऑफ द ईयर द्वारा वर्ष 1897 के लिए नामांकित किया गया था। उनके निधन के बाद, भारतीय क्रिकेट नियंत्रण बोर्ड (बीसीसीआई) ने 1934 में रणजी ट्रॉफी की शुरुआत की। पटियाला के महाराजा भूपिंदर सिंह ने सभी को सम्मान में दिया और इस ट्रॉफी को मनाने और प्रतियोगिता का उद्घाटन किया। प्रतियोगिता 1934-35 सीजन में पहली बार शुरू हुई। आज, यह प्रतियोगिता विभिन्न शहरों और भारत के राज्यों के बीच प्रथम श्रेणी क्रिकेट प्रतियोगिता के रूप में मान्यता प्राप्त है।
भगतपुत्र दिलीप सिंहजी ने इंग्लैंड में अपने कदमों का पालन ​​किया और प्रथम श्रेणी क्रिकेट और इंग्लैंड में खेले क्रिकेट के बाहर, उन्हें 1907 में नानागढ़ में महाराजा जाम साहिब का खिताब मिला। बाद में, भारतीय चैंबर ऑफ प्रिंसिपलों के कुलपति को नामांकित किया गया था। वह संयुक्त राष्ट्र समुदाय में भी भारत का प्रतिनिधित्व करता है।
रमेश लाल

रमेश लाल मोत्वनि (जुल्य ५, १९६८ लर्कन मे) एक राजनयक हे पाकिस्तान मे। इस राज्नयक तो हिन्दु धर्म क भक्थ हे।

बच्च्पन

लाल तो जात किया १९६८ मे। लाल तो लर्कना से हे। उस्का ब.अ. तो शा अब्दुल लतीफ़ विस्वविद्यालय से आया हे।

काम

वोह तो लर्कना को दिस्त्रिच्त चौन्चिल में सेवा किय्स २००१ पर २००२ तक।
दक्षिण कोरिया के प्रशासनिक विभाग

दक्षिण कोरिया आठ प्रान्तों में बंटा हुआ है जिन्हें "दो" कहते हैं। इनके अतिरिक्त दक्षिण कोरिया में 1 विशेष स्वशासी प्रान्त ("तेयुकब्येओल जाचिदो"), 6 महानगर ("ग्वांग्येओक सी") और 1 विशेष नगर ("तेयुकब्येओल सी") हैं। इन क्षेत्रों के अपने उपभाग हैं, जिनमें नगर ("सी"), मण्डल ("गुन"), ज़िले ("गू"), नगर ("एउप"), क़स्बे ("म्येओन"), मोहल्ले ("डोंग") और गाँव ("री") शामिल हैं।
उर्वरक

उर्वरक (Fertilizers) कृषि में उपज बढ़ाने के लिए प्रयुक्त रसायन हैं जो पेड-पौधों की वृद्धि में सहायता के लिए इस्तेमाल किए जाते हैं। पानी में शीघ्र घुलने वाले ये रसायन मिट्टी में या पत्तियों पर छिड़काव करके प्रयुक्त किये जाते हैं। पौधे मिट्टी से जड़ों द्वारा एवं ऊपरी छिड़काव करने पर पत्तियों द्वारा उर्वरकों को अवशोषित कर लेते हैं। उर्वरक, पौधों के लिये आवश्यक तत्वों की तत्काल पूर्ति के साधन हैं लेकिन इनके प्रयोग के कुछ दुष्परिणाम भी हैं। ये लंबे समय तक मिट्टी में बने नहीं रहते हैं। सिंचाई के बाद जल के साथ ये रसायन जमीन के नीचे भौम जलस्तर तक पहुँचकर उसे दूषित करते हैं। मिट्टी में उपस्थित जीवाणुओं और सुक्ष्मजीवों के लिए भी ये घातक साबित होते हैं। इसलिए उर्वरक के विकल्प के रूप में जैविक खाद का प्रयोग तेजी से लोकप्रीय हो रहा है। भारत में रासायनिक खाद का सर्वाधिक प्रयोग पंजाब में होता है।

सीमाएं

उर्वरक, पौधों के लिये आवश्यक तत्वों की तत्काल पूर्ति के साधन हैं लेकिन इनके प्रयोग के कुछ दुष्परिणाम भी हैं। ये लंबे समय तक मिट्टी में बने नहीं रहते हैं। सिंचाई के बाद जल के साथ ये रसायन जमीन के नीचे भौम जलस्तर तक पहुँचकर उसे दूषित करते हैं। मिट्टी में उपस्थित जीवाणुओं और सुक्ष्मजीवों के लिए भी ये घातक साबित होते हैं। भारत में रासायनिक खाद का सर्वाधिक प्रयोग पंजाब में होता है। वर्तमान समय में वहाँ पानी का जलस्तर एवं मृदा की पोषकता में भारी कमी देखी गई है। इसके साथ ही मृदा तथा उपज में हानीकारक रसायनों की मात्रा में बहुत वृद्दी पाई गई है। इसलिए उर्वरक के विकल्प के रूप में जैविक खाद का प्रयोग तेजी से लोकप्रीय हो रहा है।
नेक्सस एस

इतिहास और उपलब्धता

नेक्सस एस का प्रदर्शन गूगल के सीईओ एरिक श्मिट के द्वारा 15 नवम्बर 2010 को वेब 2.0 सम्मेलन में किया गया था। गूगल ने आधिकारिक तौर पर 6 दिसम्बर 2010 को अपने ब्लॉग पर फोन की घोषणा की। फोन अमेरिका में 16 दिसम्बर को और ब्रिटेन में 22 दिसम्बर को खरीदने के लिए उपलब्ध हो गया।
8 फ़रवरी 2011 को एनगैजेट ने घोषणा की कि वोडाफ़ोन ब्रिटेन में फोन का एक सफेद संस्करण बेचने वाला है। वर्तमान में वोडाफ़ोन के ब्रिटेन के वेबसाइट में यह सूचीबद्ध है कि सफेद संस्करण 'जल्द आ रहा है'.
ब्रिटेन में, वोडाफ़ोन द्वारा बेचे गए गूगल नेक्सस वन के विपरीत, गूगल नेक्सस एस को कारफोन वेयरहाऊस द्वारा बेचा गया जो वोडाफ़ोन ब्रिटेन, O2 ब्रिटेन, टी-मोबाइल ब्रिटेन और ऑरेंज ब्रिटेन नेटवर्क के पास उपलब्ध है।

प्रोसेसर

नेक्सस एस के पास सैमसंग S5PC110 प्रोसेसर है। यह प्रोसेसर 45 nm 1 GHz ARM कोरटेक्स A8 आधारित CPU कोर के साथ पावर VR SGX 540 GPU को जोड़ती है। CPU कोर का कोड-नाम "हम्मिंगबर्ड" है, जिसे सैमसंग और इनट्रीनसिटी द्वारा सह-विकसित किया गया था। GPU, इमेजिनेशन टेक्नोलॉजीज द्वारा बनाया गया, जो OpenGL ES 1.1/2.0 को समर्थन देता है और 90 मिलियन ट्रायएंगल प्रति सेकेंड तक के लिए सक्षम है।

मेमोरी

नेक्सस एस के पास 512 MB ऑफ डेडीकेटेड RAM (मोबाइल DDR) और 16 GB ऑफ़ iNAND मेमोरी, 1 GB इंटर्नल स्टोरेज और 15 GB "USB स्टोरेज" के रूप में विभाजित है।

स्क्रीन

नेक्सस एस एक 4.0-इंच (100 मि॰मी॰) थोड़ा वक्रित गिलास टचस्क्रीन का उपयोग करता है, जिसका वर्णन "कंटूर डिसप्ले" के रूप में गूगल द्वारा किया गया है। साथ ही एक सुपर अमोल्ड WVGA पेनटाइल मैट्रिक्स डिसप्ले जो सैमसंग द्वार निर्मित है।

रिसेप्शन

आनंदटेक ने अपनी समीक्षा में प्रदर्शन, NFC टैग रीडर और एंडरॉयड जिंजरब्रेड ऑपरेटिंग प्रणाली की प्रशंसा की, लेकिन 720p वीडियो रिकॉर्डिंग की कमी, HSPA +, बेसबैड की और बाह्य भंडारण के समर्थन की आलोचना की। 
एक टेकरडार ने नेक्सस एस की प्रशंसा GPS समस्याओं को ठीक करने के लिए की जो सैमसंग गैलक्सी एस में थीं: "सैमसंग गैलक्सी एस में अपग्रेड की चाहत रखने वालों के लिए अच्छी खबर - जीपीएस मुद्दों का समाधान कर दिया गया है, वास्तव में जिसमें अब आप बिना किसी समस्या के सिगनल पा सकते हैं।
सीनेट की समीक्षा डिसप्ले, ॲपरेटिंग सिस्टम और प्रदर्शन के बारे में उत्साहित करती थी, लेकिन इस बात पर गौर करना होगा कि अमेरिका में यह डिवाइस केवल टी मोबाइल के साथ ही उपयोग किया जा सकता है और यह 4G के अनुकूल नहीं है। आनंदटेक की तरह, सीनेट ने भी 720p वीडियो रिकॉर्डिंग, HDMI उत्पादन और बाह्य (एसडी कार्ड) मेमोरी के समर्थन की कमी की आलोचना की. सीनेट ने फोन के "कुछ नाजुक" स्पर्शी होने, एलईडी सूचनाओं की कमी और नेक्सस वन की कुछ नई सुविधाओं की भी आलोचना की। 
गूगल ने स्वीकार किया कि कुछ नेक्सस एस में बग मौजूद होने के कारण अनियमित रूप से रिबूट की समस्या है, लेकिन अभी तक यह स्पष्ट नहीं है कि समस्या हैंडसेट के सॉफ्टवेयर में निहित है या हार्डवेयर में. गूगल कुछ हफ्तों में ही इस समस्या का समाधान कर देगें.
२८४२ ईसा पूर्व

२८४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।